ananddey/assamese-wiki-corpus huggingface dataset:
গুৰুপ্ৰসাদ দাস

গুৰুপ্ৰসাদ দাস (জন্ম-১২-০২-১৯০৪, মৃত্যু-১৯-২-১৯৮২) কুৰি শতিকাৰ প্ৰথম ভাগত জন্মলাভ কৰা অসমীয়া বিজ্ঞানী আছিল। বৰপেটাত জন্মগ্ৰহণ কৰা গুৰুপ্ৰসাদ দাসে অসহযোগ আন্দোলনত জড়িত হৈ কলিকতাত উপস্থিত হৈছিল আৰু তাৰেপৰাই হাইস্কুলীয়া শিক্ষা সাং কৰি ইংলেণ্ডলৈ গৈ মেকানিকেল ইঞ্জিনিয়াৰিং বিভাগত প্ৰশিক্ষণ লয়। প্ৰশিক্ষণ কালতে কেইটামান যন্ত্ৰ আৱিষ্কাৰ কৰি তেওঁ সুখ্যাতি লাভ কৰে। ৰেলৰ বাবে আৱিষ্কাৰ কৰা নতুন ব্ৰেক পদ্ধতি আছিল গুৰুপ্ৰসাদ দাসৰ উল্লেখনীয় আৱিষ্কাৰ। গুৰুপ্ৰসাদ দাসে আৱিষ্কৰা কৰা ভেকুৱাম (বায়ুশূন্য) ব্ৰেক পদ্ধতিক “জি.পি. ব্ৰেক” বুলি জনা যায়। তেখেতক “Associated Member of Institute of Mechanical Engineers” উপাধিৰে সন্মান জনোৱা হৈছিল।

প্ৰাৰম্ভিক জীৱন

১৯০৪ চনৰ ১২ ফেব্ৰুৱাৰীৰ দিনাখন ঐতিহ্যমণ্ডিত বৰপেটাৰ বিলৰতাৰী হাটীৰ মৰানদীৰ পাৰত গুৰুপ্ৰসাদ দাসৰ জন্ম হয়। গুৰুপ্ৰসাদৰ পিতৃ ৰামপ্ৰসাদ দাস আৰু মাতৃ পদ্মাৱতী দাস। দেউতাক অঞ্চলটোৰ ভিতৰতে এজন নাম থকা উকীল আছিল।

শিক্ষা

প্ৰথমিক বিদ্যালয়ৰ পৰা ভালদৰেই শিক্ষা লাভ কৰাৰ পাছত গুৰুপ্ৰসাদৰ নাম লগাই দিয়া হয় বৰপেটা উচ্চ মাধ্যমিক বিদ্যালয়ত। সেই তেতিয়াৰে পৰা তেওঁ পঢ়া শুনাৰ প্ৰতি অমনোযোগী হৈ পৰে। ফলত তেওঁ পঢ়া-শুনাত কৃতিত্ব প্ৰদৰ্শন কৰিবলৈ অক্ষম হয়। শ্ৰেণীৰ ভূগোলৰ শিক্ষক ভোগৰাম নাথে গুৰুপ্ৰসাদৰ নাম দিছিল ‘গৰু’ আৰু সেই নামেৰেই তেওঁ জনাজাত হৈ পৰিছিল। সেই সময়ত মহাত্মা গান্ধীৰ নেতৃত্বত আৰম্ভ হোৱা অসহযোগ আন্দোলনে তীব্ৰৰূপ ধাৰণ কৰিছিল। অষ্টম শ্ৰেণীলৈ পঢ়ি তেওঁ পঢ়া শুনা এৰি অন্দোলনত যোগ দিয়ে আৰু ঘৰৰ পৰা পলাই গৈ কলিকতা পায়।।

গুৰুপ্ৰসাদ দাসৰ এটা প্ৰধান আৱিষ্কাৰ হ’ল ৰেলৰ নতুন ব্ৰেক পদ্ধতি। গুৰুপ্ৰসাদ দাসে আৰ্হি নিৰ্মাণ কৰা উক্ত ব্ৰেক-ৰ নাম তেখেতৰ নামেৰে 'জি.পি.ব্ৰেক' বুলি জনা যায়, আৰু এই বায়ুশূন্য ব্ৰেক (ভেকুৱাম ব্ৰেক) ৰেল-গাড়ীত প্ৰয়োগ কৰা আৰম্ভ কৰে। লগতে তেওঁক “Associated Member of Institute of Mechanical Engineers” উপাধিৰে বিভূষিত কৰা হ’ল।

কৰ্মজীৱন আৰু বিবাহ

১৯৩১ চনত তেওঁ ভাৰতলৈ উভতি আহি পূৱ ভাৰতৰ ৰেলসেৱা বিভাগত উচ্চপদবীৰ চাকৰীত যোগ দিয়ে। কেইবছৰমান পাছত তেওঁ বাৰ্মা তেল কোম্পানীত যোগ দিয়ে। ১৯৩২ চনত তেওঁ চঞ্চলা ৰাহাৰ লগত বিবাহ পাশত আবদ্ধ হয়। তাৰ পাছত তেওঁক ভাৰত চৰকাৰে কাণপুৰত থকা অস্ত্ৰভাণ্ডাৰৰ পৰিচালক হিচাপে নিযুক্তি প্ৰদান কৰে। সেই সময়ত তেওঁক সামৰিক বিভাগৰ পৰা “কৰ্ণেল” উপাধি প্ৰদান কৰিছিল। অৱসৰৰ পাছত কেইবাটাও কোম্পানীৰ সঞ্চালক হিচাপে কাৰ্যনিৰ্বাহ কৰে। কলিকতাতে নিগাজীকৈ বাস কৰিছিল।

মৃত্যু

এইগৰাকী অসম সন্তানে ১৯৮২ চনত পত্নীৰ লগতে দুই পুত্ৰ বাসুদেৱ আৰু ৰণদেৱক এৰি পৰলোকলৈ গতি কৰে।

তথ্য সংগ্ৰহ

বাহ্যিক সংযোগ

শ্ৰেণী:অসমৰ ব্যক্তি
শ্ৰেণী:অসমৰ বিজ্ঞানী
অ'লা আলশ্বেইখ

অ'লা আলশ্বেইখ, বা অ'লা আব্বাছ আলশ্বেইখ ওমৰ (عُلا عباس الشيخ عمر; জন্ম ওমডুৰমান, চুদান) এগৰাকী চুদানী মুক্ত-প্ৰাণ প্ৰামাণ্য আলোকচিত্ৰশিল্পী। তেওঁ মুখ্যতঃ খাৰ্তুমৰ দৈনন্দিন জীৱন আৰু সমাজিক ঘটনাসমূহ আলোকচিত্ৰত বন্দী কৰাৰ বাবে পৰিচিত। বিশেষকৈ, চুদানী মহিলা আৰু কন্যাসকলৰ ছবি তুলাত লগতে চুদানৰ সামাজিক আৰু জাতিগত বৈচিত্ৰ্য প্ৰদৰ্শন কৰাত তেওঁ গুৰুত্ব আৰোপ কৰিছে।

জীৱন আৰু জীৱিকা

অ'লা আলশ্বেইখ ওমডুৰমান, চুদানত জন্ম গ্ৰহণ কৰিছিল আৰু জাৰ্মানী, চৌদি আৰৱ আৰু চুদানত ডাঙৰদীঘল হয়। তেওঁ খাৰ্তুম বিশ্ববিদ্যালয়ৰ পৰা বিদ্যুৎ-প্ৰযুক্তিবিদ্যাৰ ডিগ্ৰী লাভ কৰে।

অক্টোবৰ ২০১৮ চনত, Amateur Photographer আলোচনীত আলচেইখৰ চুদানৰ আধুনিক জীৱনৰ আলোকচিত্ৰ সন্দৰ্ভত এটা প্ৰবন্ধ প্ৰকাশিত হয়। এই প্ৰবন্ধ অনুসৰি, আলচেইখে প্ৰথমটো ফিল্ম কেমেৰা ১৯৯৮ চনত কিনিছিল, কিন্তু ১২ বছৰ পিছত ডিজিটেল কেমেৰা লৈ গৈ প্ৰামাণ্য আলোকচিত্ৰশিল্পত গভীৰভাৱে জড়িত হয়। তাৰপিছৰতকৈ তেওঁ সমাজিক সজাগতা বৃদ্ধি কৰাৰ প্ৰয়াসত নিজৰ কেমেৰা ব্যৱহাৰ কৰি দৈনন্দিন জীৱন আলোকচিত্ৰত বন্দী কৰিছে। উদাহৰণস্বৰূপে, প্ৰবন্ধটোৱে উল্লেখ কৰে যে তেওঁ ওমডুৰমানৰ জনপ্ৰিয় চুফী আচাৰ-অনুষ্ঠানসমূহ আলোকচিত্ৰত বন্দী কৰিছে।

২০১৮-১৯ চনৰ চুদানী বিপ্লৱৰ সময়ত, বিবিচি নিউজে বছীৰ চৰকাৰৰ পতনৰ দাবীত হোৱা প্ৰতিবাদৰ তেওঁৰ তোলা আলোকচিত্ৰসমূহ প্ৰকাশ কৰে। ২০১৯ চনত, ফ্ৰান্সৰ Le Monde নামৰ বাতৰি কাকতেও খাৰ্তুমত থকা এৰিত্ৰিয়াৰ শৰণাৰ্থীসকলৰ ওপৰত এখন প্ৰতিবেদনত তেওঁৰ ছবি প্ৰকাশ কৰে।

বাহ্যিক সংযোগ

ব্যক্তিগত ৱেবচাইট
চুদানত সাংবাদিকতা: মই ঠাট্টা, বিৰূপ মন্তব্য আৰু হয়ৰানিৰ সন্মুখীন, BBC Africa One Minute Storiesৰ ভিডিঅ’ প্ৰতিবেদন
চুদানৰ অদৃশ্য নায়ক, ওলা আলচেইখৰ খাৰ্তুমত অন্ধ লোক আৰু তৎপৰ শিক্ষকসকলৰ ওপৰত আলোকচিত্ৰ কাহিনী

তথ্যসূত্ৰ

শ্ৰেণী:জীৱিত ব্যক্তি
শ্ৰেণী:ফটোগ্ৰাফাৰ
শ্ৰেণী:চুদান
৩১ জানুৱাৰী

৩১ জানুৱাৰী হৈছে গ্ৰেগৰিয়ান বৰ্ষপঞ্জী অনুসাৰে বছৰৰ ৩১তম দিন। বছৰটো শেষ হ’বলৈ এই দিনৰ পৰা মুঠ ৩৩৪ দিন (অধিবৰ্ষত ৩৩৫ দিন) বাকী থাকে।

উল্লেখযোগ্য ঘটনা

১৯৯৬ - শ্ৰীলঙ্কাৰ ৰাজধানী কলম্ব'ত অৱস্থিত এটা বেঙ্কত ভয়াবহ আত্মঘাটী আক্ৰমণত কমেও ৫০ জন লোকৰ মৃত্যু।
২০১৫ - অসম সাহিত্য সভাৰ ৭৩ সংখ্যক কলিয়াবৰ অধিৱেশনৰ আৰম্ভণি।

জন্ম

১৯০৯ - বিষ্ণুপ্ৰসাদ ৰাভা, অসমৰ এজন কবি, সাহিত্যিক, নাট্যকাৰ, সংগীতজ্ঞ, নৃত্যবিদ, চিত্ৰকৰ, অভিনেতা আৰু মুক্তি যুঁজাৰু।
১৯২৩ - সোমনাথ শৰ্মা, পৰম বীৰ চক্ৰ লাভ কৰোতা ভাৰতীয় সেনা বিষয়া।
১৯৭৫ - প্ৰীতি জিণ্টা, ভাৰতীয় অভিনেত্ৰী (বলিউড)।
১৯৭৬ - পবিত্ৰ ৰাভা, অসমীয়া অভিনেতা।

মৃত্যু

১৮৮৮ - জন বস্ক', জনপ্ৰিয় নাম ছেইণ্ট ডন বস্ক’, ইটালিয়ান ৰোমান কেথ’লিক ধৰ্মযাজক, লেখক আৰু শিক্ষাবিদ।
১৯৬১ – কৃষ্ণ সিং, ভাৰতীয় ৰাজনীতিক, বিহাৰৰ প্ৰথম মুখ্যমন্ত্ৰী। (জন্ম. ১৯৮৭)
২০০৪ - সুৰাইয়া জামাল শ্বেখ, ভাৰতীয় অভিনেত্ৰী।
২০১৫ - লিজাবেথ স্কট, আমেৰিকান অভিনেত্ৰী।

দিৱস

স্বাধীনতা দিৱস (নাউৰু)।

বাহ্যিক সংযোগ

বিবিচি: এই দিনটোত ঘটা কেইটামান উল্লেখযোগ্য ঘটনা
দ্য নিউয়ৰ্ক টাইমচ‌, এই দিনটোত ঘটা কেইটামান উল্লেখযোগ্য ঘটনা

শ্ৰেণী:জানুৱাৰী
শ্ৰেণী:ইংৰাজী বৰ্ষপঞ্জীৰ দিন
কেঁচি ধাম

কেঁচি ধাম হৈছে ভাৰতৰ উত্তৰাখণ্ডৰ কুমাঊঁ অঞ্চলৰ নৈনীতাল জিলাত অৱস্থিত এটা আধ্যাত্মিক আশ্ৰম আৰু হিন্দু মন্দিৰ চৌহদ, যাক নীম কৰোলী আশ্ৰম বুলিও জনা যায়। এই ধামখন পূজনীয় হিন্দু সন্ত নীম কৰোলী বাবাৰ সৈতে সম্পৰ্কিত হোৱা বাবে জনাজাত।

১৯৬৪ চনত পূৰ্ণানন্দ নামৰ এজন স্থানীয় বাসিন্দাই দান কৰা মাটিত নীম কৰোলী বাবাই এই আশ্ৰমখন প্ৰতিষ্ঠা কৰিছিল।

ব্যুৎপত্তি-তত্ত্ব

এই স্থানলৈ যোৱা পাহাৰীয়া পথটোত দুটা অতি বেঁকা ভাঁজ আছে। এই ভাঁজ দুটাই দেখিবলৈ এটা কেঁচীৰ দৰে আকৃতিৰ সৃষ্টি কৰে। সেইবাবেই এই স্থানৰ নাম হিন্দী ভাষাত "কেঁচী" ৰখা হৈছে।

প্ৰতি বছৰে ১৫ জুন তাৰিখে কেঁচি ধাম মেলা নামেৰে এখন ডাঙৰ মেলাৰ আয়োজন কৰা হয়, যʼত হাজাৰ হাজাৰ ভক্ত আৰু তীৰ্থযাত্ৰীয়ে অংশগ্ৰহণ কৰে।

আধুনিক ইতিহাস

১৯৭৪ চনত ষ্টীভ জব্‌ছে তেওঁৰ বন্ধু ডেনিয়েল ক’টকেৰ সৈতে গুৰু নীম কৰোলী বাবাক লগ ধৰিবলৈ ভাৰত লৈ আহিছিল। অৱশ্যে তেওঁ আশ্ৰম পোৱাৰ আগতেই ১৯৭৩ চনৰ ছেপ্টেম্বৰ মাহত বাবাৰ মৃত্যু হৈছিল। তথাপি এই ভ্ৰমণে ষ্টীভ জব্‌ছৰ চিন্তা-চৰ্চাত গভীৰ প্ৰভাৱ পেলাইছিল আৰু তেওঁক জীৱনত সৰলতা তথা একাগ্ৰতাৰ গুৰুত্ব বুজাত সহায় কৰিছিল।

২০১৫ চনত মাৰ্ক জুকাৰবাৰ্গে এই আশ্ৰমখন ভ্ৰমণ কৰিছিল। তেওঁ প্ৰকাশ কৰিছিল যে ফেচবুকৰ প্ৰাৰম্ভিক বিকাশৰ সময়ত, যেতিয়া কোম্পানীটোৱে প্ৰত্যাহ্বানৰ সন্মুখীন হৈছিল, তেতিয়া ষ্টীভ জব্‌ছে তেওঁক নিজৰ কোম্পানীৰ লক্ষ্যৰ সৈতে পুনৰ সংযোগ স্থাপন কৰিবলৈ এই আশ্ৰমখন ভ্ৰমণ কৰাৰ পৰামৰ্শ দিছিল।

লগতে চাওক

হনুমানগড়ী, নৈনীতাল

তথ্য উৎস

বাহ্যিক সংযোগ

Official website
Kainchi Dham Mela Ministry of Tourism website.

শ্ৰেণী:আশ্ৰম
শ্ৰেণী:উত্তৰাখণ্ড
লিনোৰ আবাৰগিল

লিনোৰ আবাৰগিল (; জন্ম: ১৭ ফেব্ৰুৱাৰী, ১৯৮০) এগৰাকী ইজৰাইলী অধিবক্তা, অভিনেত্ৰী, মডেল আৰু সৌন্দৰ্য্য ৰাণী যি ধৰ্ষিতা হোৱাৰ কিছু দিনৰ পিছতে ১৯৯৮ চনৰ মিছ ৱৰ্ল্ড বঁটা লাভ কৰে। তেতিয়াৰ পৰাই তেওঁ যৌন হিংসাৰ বিৰুদ্ধে যুঁজি বিশ্বব্যাপী বহু লোকৰ সমৰ্থন আদায় কৰে। তেওঁৰ পূৰ্বৰ মিছ ৱৰ্ল্ড ১৯৯৭ ডায়েনা হেডেনে তেওঁক মুকুট পিন্ধাইছিল।

জীৱনী

ইজৰাইলৰ নেতানিয়াত, আলিজা আৰু জেকী আবাৰগিলৰ ডাঙৰ সন্তান হিচাপে আবাৰগিলৰ জন্ম হৈছিল । তেওঁৰ পৰিয়ালটো মৰক্কো-ইহুদী বংশৰ।

১৯৯৬ চনত ১৬ বছৰ বয়সত লুক মডেলিং এজেন্সীয়ে তেওঁক চুক্তিবদ্ধ কৰে আৰু ১৯৯৭ চনৰ মডেলিং প্ৰতিযোগিতাত তেওঁ "বছৰৰ আৱিষ্কাৰ" খিতাপ লাভ কৰে। ১৯৯৮ চনত ১৮ বছৰ বয়সত তেওঁক মিছ ইজৰাইলৰ মুকুট পিন্ধোৱা হয়, আৰু ছিচেলছত অনুষ্ঠিত হোৱা মিছ ৱৰ্ল্ড প্ৰতিযোগিতাত তেওঁ অংশগ্ৰহণ কৰে।

প্ৰতিযোগিতাখনৰ মাত্ৰ সাত সপ্তাহ আগতে সেই সময়ত মাত্ৰ ১৮ বছৰীয়া আবাৰগিলক চুৰিকাঘাতৰ ভয় দেখুৱাই মিলানৰ ট্ৰেভেল এজেণ্ট উৰি শ্লোমো নুৰে ধৰ্ষণ কৰে আৰু ছুৰীৰে আঘাত হানে।আবাৰগিলক ইজৰাইললৈ উভতি যোৱাৰ সময়ত বিমান সলনি কৰাত সহায়ৰ বাবে তেওঁৰ ইটালীৰ মডেলিং এজেন্সীয়ে নুৰক প্ৰেৰণ কৰিছিল। নুৰে আবাৰগিলক ক’লে যে ৰোমৰ পৰা বিমানত উঠিবলৈ সহজ হ’ব৷ নুৰে তেওঁক নিজৰ গাড়ীৰে তালৈ নিয়াৰ প্ৰস্তাৱ দিলে। বাটত তেওঁ এটা বিচ্ছিন্ন মাটিৰ পথেৰে গাড়ী লৈ যায়, য’ত তেওঁ আবাৰগিলক চুৰীৰে ভাবুকি দি পিছৰ চিটত বান্ধি ধৰ্ষণ কৰে৷ তাৰ পিছত তেওঁ আবাৰগিক ছুৰীৰে আঘাত কৰি ৰছীৰে ডিঙি চেপি হত্যা কৰিবলৈ ধৰিলে। নুৰে তেওঁক হত্যা কৰিবই বিচাৰিছিল৷ কিন্তু আবাৰগিলে নুৰক আশ্বস্ত কৰি পলায়ন কৰিবলৈ সক্ষম হয়৷ তেওঁ এই বিষয়ে কাকো নোকোৱাৰ প্ৰতিশ্ৰুতি দিয়ে। কিন্তু ৰোম ৰেল ষ্টেচন পোৱাৰ লগে লগে তেওঁ মাকক ফোনযোগে সকলো কথা জনায়৷ তাৰ পিছত তেওঁৰ লগত থকা এগৰাকী মহিলাৰ লগত চিকিৎসা পৰীক্ষা কৰিবলৈ যায় আৰু ধৰ্ষণৰ বিষয়েও আৰক্ষীক খবৰ দিয়ে। ইটালী কৰ্তৃপক্ষই অৱশ্যে তৎক্ষণাত নুৰক মুকলি কৰি দিয়ে, আৰু গোচৰ চলাবলৈ অস্বীকাৰ কৰে।

তাৰ পিছত আবাৰগিলে মিছ ৱৰ্ল্ড খিতাপ লাভ কৰে, আৰু ইজৰাইললৈ ঘৰলৈ উভতি যায়৷ তেওঁৰ খ্যাতিয়ে জনসাধাৰণৰ মনোযোগ আকৰ্ষণ কৰে, যাৰ ফলত তেওঁ আঘাতৰ সৈতে মোকাবিলা কৰাত অসুবিধাৰ সৃষ্টি হয় আৰু তাৰ ফলত মিছ ৱৰ্ল্ড হিচাপে তেওঁৰ কৰ্তব্য পালন কৰাত অসুবিধা হয়।

ইটালী কৰ্তৃপক্ষই গোচৰটো আগবঢ়াই নিবলৈ অস্বীকাৰ কৰাত হতাশ হৈ আবাৰগিলে ধৰ্ষণৰ বিষয়ে ইজৰাইল কৰ্তৃপক্ষক জনাইছিল আৰু ইজৰাইলী কৰ্তৃপক্ষই নুৰক গ্ৰেপ্তাৰৰ পৰোৱানা জাৰি কৰি প্ৰত্যাৰ্পণৰ প্ৰক্ৰিয়া আৰম্ভ কৰে। ইজৰাইলত এই গোচৰৰ ওপৰত সংবাদ মাধ্যমৰ ব্লেকআউটৰ বাবে নুৰে তাৰ বিৰুদ্ধে চলি থকা অভিযোগৰ বিষয়ে অজ্ঞাত আছিল। কেইমাহমানৰ পিছত যেতিয়া নুৰ ইজৰাইললৈ উভতি আহি পৰিয়ালৰ সৈতে সাক্ষাৎ কৰে, তেতিয়া তাক বিমানবন্দৰত গ্ৰেপ্তাৰ কৰা হয়। ধৰ্ষণ, ছ'ড'মি আৰু অপহৰণৰ গোচৰত নুৰৰ বিচাৰ হৈছিল আৰু তেওঁৰ গাড়ীত পোৱা ডি এন এ প্ৰমাণৰ সহায়ত তেওঁক দোষী সাব্যস্ত কৰা হৈছিল।নুৰক ১৬ বছৰৰ কাৰাদণ্ড বিহা হয়। যেতিয়া তেওঁ পেৰ’লৰ বাবে আহে, তেতিয়া আবাৰগিলে তেওঁক মুক্তিৰ বিৰুদ্ধে অভিযান চলাইছিল৷ যাৰ পৰিণতিত নুৰে সম্পূৰ্ণ শাস্তি ভোগ কৰিছিল। এই সময়লৈকে তেওঁ ইতিমধ্যে এগৰাকী সুপৰিচিত কৰ্মী হৈ পৰিছিল, আৰু আন মহিলাসকলক তেওঁৰ আদৰ্শ অনুসৰণ কৰি তেওঁলোকৰ আক্ৰমণৰ বিষয়ে আৰক্ষীক খবৰ দিবলৈ আহ্বান জনাইছিল।

তথ্যসূত্ৰ

শ্ৰেণী:সৌন্দৰ্য প্ৰতিযোগী
শ্ৰেণী:অধিবক্তা
শ্ৰেণী:অভিনেত্ৰী
শ্ৰেণী:ইজৰাইলৰ ব্যক্তি
শ্ৰেণী:ইজৰাইলৰ নাৰী অধিকাৰ কৰ্মী
শ্ৰেণী:মডেল
শ্ৰেণী:জীৱিত ব্যক্তি
শ্ৰেণী:বিশ্বসুন্দৰী
সমৰেন্দ্ৰ নাৰায়ণ দেৱ

সমৰেন্দ্ৰ নাৰায়ণ দেৱ অসমৰ এজন চলচ্চিত্ৰ পৰিচালক, চিত্ৰনাট্যকাৰ, টেলিফিল্ম-নিৰ্মাতা, ধাৰাবাহিকৰ পৰিচালক, নাট্যকাৰ। ১৯৭১ চনত মুক্তিপ্ৰাপ্ত আৰু ৰাষ্ট্ৰীয় চলচ্চিত্ৰ বঁটা বিজয়ী

প্ৰাৰম্ভিক জীৱন

১৯৪০ চনৰ ১৩ অক্টোবৰত মঙ্গলদৈৰ হাউলী মোহনপুৰত এটি কোচ ৰাজপৰিয়ালত সমৰেন্দ্ৰ নাৰায়ণ দেৱৰ জন্ম হয়। পিতৃৰ নাম ভূপেন্দ্ৰ নাৰায়ণ দেৱ আৰু মাতৃ সৰোজ দেৱী। তেওঁৰ পিতৃ আছিল অবৈতনিক দণ্ডাধীশ আৰু অসম বিধানসভাৰ সদস্য৷ তেওঁৰ দুই পুত্ৰ ক্ৰমে, জ্যোতিস্মান নাৰায়ণ দেৱ আৰু অংশুমান নাৰায়ণ দেৱ।

১৯৭৬ চনত তেওঁ নিজা ৰচনা, পৰিচালনা আৰু চিত্ৰনাট্যৰে তেওঁৰ দ্বিতীয়খন ছবি 'পুতলা ঘৰ' (১৯৭৬) নিৰ্মাণ কৰে৷ তচদ্দুক ইউচুফ আৰু কাশ্মিৰি শইকীয়াই অভিনয় কৰা ছবিখনেও ২৪তম ৰাষ্ট্ৰীয় চলচ্চিত্ৰ মহোৎসৱত অসমীয়া ভাষাৰ শ্ৰেষ্ঠ ছবিৰ শিতানত ৰজত কমল বঁটা লাভ কৰে৷ গুৱাহাটী চিকিৎসা মহাবিদ্যালয়ত শেষ নিশ্বাস ত্যাগ কৰে। মৃত্যুৰ সময়ত তেওঁৰ বয়স আছিল ৮৫ বছৰ। মঙলদৈৰ হাউলী মোহনপুৰৰ ৰাজহুৱা শ্মশানত ৰাজ্যিক মৰ্যাদাৰে তেওঁৰ শেষকৃত্য সম্পন্ন হয়৷

সৃষ্টিৰাজি

চলচ্চিত্ৰ

সমৰেন্দ্ৰ নাৰায়ন দেৱে মুঠতে ৬ খন ছবি পৰিচালনা কৰিছিল
ছবিৰ নাম
বৰ্ষ
অৰণ্য ১৯৭১
পুতলা ঘৰ ১৯৭৬
সোণৰ হৰিণ ১৯৭৯
ৰাজা ১৯৮১
কাজিৰঙাৰ কাহিনী ১৯৮২
বীৰ চিলাৰায় ২০১২

টেলিফিল্ম

তেওঁ ৮খন টেলিফিল্মো নিৰ্মাণ কৰিছিল।
টেলিফিল্মৰ নাম
বৰ্ষ
ডাৱৰ ১৯৮৯
দৰ্পন ১৯৯৫
নিষিক্ত প্ৰদাহ ১৯৯৮
মোৰ গানৰ সাধু (ইংৰাজী) ২০০১
ইন্তেজাৰ (হিন্দী) ২০০২
এজাক বৰষুণৰ অপেক্ষাত ২০০২
মেৰে ৱতন (হিন্দী) ২০০৮
আন্ধাৰত নিজৰ মুখ

তথ্যচিত্ৰ

তেওঁৰ দ্বাৰা নিৰ্মিত তথ্যচিত্ৰকেইখন হৈছে-

দেৱদাসী নৃত্য
ব্যাস ওজাপালি
খুলিয়া ভাৱৰীয়া
সুকন্নানী ওজাপালি এণ্ড দেওধানী নৃত্য
স্বৰহৰেখা

তথ্য সংগ্ৰহ

বাহ্যিক সংযোগ

New road for a veteran Personality-Samarendra Narayan Dev
India Heritage:Performing Arts:Cinema In India:Regional Cinema

শ্ৰেণী:অসমৰ ব্যক্তি
শ্ৰেণী:অসমৰ চলচ্চিত্ৰ পৰিচালক
শ্ৰেণী:অসমীয়া ভাষাৰ চলচ্চিত্ৰ পৰিচালক
শ্ৰেণী:মৃত ব্যক্তি
শ্ৰেণী:অসমীয়া চলচ্চিত্ৰৰ সৈতে জড়িত ব্যক্তি
শ্ৰেণী:চিত্ৰনাট্য লেখক
শ্ৰেণী:ৰাষ্ট্ৰীয় চলচ্চিত্ৰ বঁটা (ভাৰত) বিজয়ী
শ্ৰেণী:ভাৰতৰ চলচ্চিত্ৰ পৰিচালক
শ্ৰেণী:চলচ্চিত্ৰ পৰিচালক
জিম্মী ৱেল্‌ছ

জিম্মী ডনেল ৱেল্‌ছ ওৰফে জিম্ব' ৱেল্‌ছ -ৰ জন্ম ১৯৬৬ চনৰ আগষ্ট মাহৰ ৭ তাৰিখে হৈছিল। ছেগাৰে ৱিকি (সহযোগিতামূলক ৱেবচাইট সৃষ্টি কৰিব পৰা এটা প্ৰযুক্তি, হাৱাইয়ান শব্দ wikiৰ পৰা যাৰ অৰ্থ হৈছে "ক্ষিপ্ৰ") আৰু encyclopedia শব্দ দুটা মিলাই Wikipedia শব্দটোৰ উদ্ভাৱন কৰে।

ব্যক্তিগত জীৱন

জিম্মী ৱেল্‌ছে ২০১১ চনলৈ দুবাৰ বিবাহ কৰিছে। তেওঁৰ দ্বিতীয়া স্ত্ৰী ক্ৰিষ্টিনাৰ গৰ্ভত তেওঁৰ এজনী কন্যা জন্ম হৈছে। ৱেল্‌ছে নিজকে বস্তুবাদী আৰু কিছু পৰিমাণে উদাৰনীতিবাদী বুলি ব্যক্ত কৰে। তেওঁৰ সৃষ্ট ৱিকিপিডিয়া বিশ্বৰ বৃহত্তম বিশ্বকোষলৈ পৰিণত হৈছে। টাইম পত্ৰিকাই তেওঁলোকৰ ২০০৬ চনৰ বিশ্বৰ সবাতোকৈ প্ৰভাৱশালী ব্যক্তিসকলৰৰ নামৰ তালিকাত তেওঁৰ নাম অন্তৰ্ভুক্ত কৰে।

বাহ্যিক সংযোগ

Jimmy Wales, Wales' official blog
' Wikipedia userpage

, ইংৰাজী ৱিকিপিডিয়াত জিম্মী ৱেল্‌ছৰ ভূমিকা
ভিডিঅ’ সংযোগ

Audio of interview with Wales about Wikipedia on EconTalk podcast, March 2009
, April 9, 2009
Jimmy Wales interviewed by Raju Narisetti for The Washington Post On Leadership series, December 1, 2009
Atlantic Community: The Wiki Way to Create Change in Global Politics Jimmy Wales is interviewed by Joerg Wolf (Atlantic Community). He advocates for the importance of think-tanks in finding solutions to global problems, February 23, 2010

শ্ৰেণী:আমেৰিকা যুক্তৰাষ্ট্ৰৰ ব্যক্তি
শ্ৰেণী:ৱিকিমিডিয়া ফাউণ্ডেশ্যনৰ ব্যক্তি
জাহিদা পাৰবীন

জাহিদা পাৰবীন (ইংৰাজী: Zahida Parveen; ১৯২৫ – ১৫ মে' ১৯৭৫) এগৰাকী পাকিস্তানী শাস্ত্ৰীয় গায়িকা আৰু এগৰাকী চলচ্চিত্ৰৰ নেপথ্য গায়িকা।

তেখেতক “দ্য নাইটিংগেল” আৰু “দ্য কুইন অৱ কাফি” নামেৰে জনা গৈছিল৷

প্ৰাৰম্ভিক জীৱন

১৯২৫ চনত ব্ৰিটিছ ভাৰতৰ অন্তৰ্গত পঞ্জাবৰ অমৃতসৰত জাহিদা পাৰবীনৰ জন্ম হৈছিল। তেওঁ সৰু হৈ থাকোঁতেই তেওঁৰ পিতৃ-মাতৃৰ মৃত্যু হয় আৰু ভগ্নী পীৰণ দিট্টীয়ে তেওঁক ডাঙৰ-দীঘল কৰে। তাৰ পিছত তেওঁ এইচ এম ভি, ৰেডিঅ' আৰু মঞ্চৰ বাবে উৰ্দু, চৰাইকী, হিন্দী, পঞ্জাবী আৰু সিন্ধী ভাষাত আৰু বহুতো কাফী বাণীবদ্ধ কৰে।

মৃত্যু

১৯৭৫ চনৰ ১৫ মে'ত পাকিস্তানৰ লাহোৰত ৫০ বছৰ বয়সত জাহিদা পাৰবীনৰ মৃত্যু হয়। মিয়ানি চাহাব কবৰস্থানত তেওঁক শেষকৃত্য সম্পন্ন কৰা হয়।

তথ্য সংগ্ৰহ

শ্ৰেণী:পাকিস্তানৰ কণ্ঠশিল্পী
সময়

]]ৰ বালিৰ প্ৰবাহক সময় গণনা কৰিবলৈ ব্যৱহাৰ কৰা হৈছিল। ওপৰ আৰু তলৰ অংশৰ বালিৰ পৰিমাণে ক্ৰমে আহিবলগা আৰু পাৰ হৈ যোৱা সময় সুচিত কৰিছিল।

সময় হৈছে পদাৰ্থবিজ্ঞানৰ এক মৌলিক একক, বিভিন্ন পৰিঘটনাৰ অনুক্ৰম, পৰিঘটনাসমূহৰ ব্যাপ্তি (duration) বা সংঘটনৰ পৰিসৰ, বিভিন্ন পৰিঘটনাৰ সংঘটনৰ মাজৰ অন্তৰাল আৰু কোনো ৰাশি(quantity)ৰ পৰিৱৰ্তনৰ হাৰ, যেনে পদাৰ্থৰ গতি ইত্যাদি মাপনৰ বাবে ব্যৱহৃত পৰিমাপন প্ৰণালীৰ এক অংশ। সংঘটন সমূহৰ লৌকিক স্থানাংক তাৎক্ষণিক বৰ্তমানৰ সাপেক্ষে নীৰৱছিন্ন ভাৱে পৰিৱৰ্ত্তিত হয়। পৰিঘটনা সংঘটিত হয়, আৰু সংঘটনৰ স্থানাংক ক্ৰমে দূৰৱতী অতীতলৈ পৰ্যবসিত হয়। যুগ যুগ ধৰি সময় বা কাল ধৰ্ম, দৰ্শন আৰু বিজ্ঞানৰ বাবে বহুলভাৱে আলোচ্য বিষয় হৈ আহিছে। সকলো অধ্যয়ন ক্ষেত্ৰৰ বাবে প্ৰযোজ্য হোৱাকৈ অবিতৰ্কিত আৰু সুসংগত ভাৱে কাল বা সময়ৰ ব্যাখ্যা আগবঢ়াবৰ বাবে পণ্ডিত সকলে চলোৱা নিৰালস্য প্ৰচেষ্টা সাফল্যমণ্ডিত হোৱা নাই। ইয়াৰ এক সৰলতম সংজ্ঞা হৈছে, "ঘড়ী বা কাল মাপন যন্ত্ৰৰ দ্বাৰা মাপিত ৰাশিটোৱেই হৈছে সময়"।

সম্যক ব্যাখ্যা

আন্তঃৰাষ্ট্ৰীয় একক পদ্ধতিত অন্তৰ্ভুক্ত সাতটা মৌলিক এককৰ এটা হৈছে সময়। অন্যান্য ভৌতিক ৰাশি, যেনে বেগৰ সংজ্ঞাৰ বাবে সময় ব্যৱহৃত হয়; সেয়ে এনেধৰণৰ ৰাশিৰ দ্বাৰা সময়ৰ সংজ্ঞা নিৰ্ধাৰণ কৰিবলৈ চলোৱা প্ৰচেষ্টাই "সংজ্ঞাৰ ঘূৰ্নীয়ত্ব" জটিলতাৰহে সৃষ্টি কৰে। সময়ৰ এটা কাৰ্যকৰী সংজ্ঞা নিম্নোক্ত ধৰণে আগবঢ়োৱা হয়--কোনো চক্ৰীয় সংঘটন, যেনে মুক্ত ভাৱে দোলিত এটা দোলকৰ নিৰ্দিষ্ট সংখ্যক দোলনৰ পুনৰাবৃত্তিৰ পৰিসৰ পৰ্যবেক্ষণৰ দ্বাৰা সময়ৰ এক মানক একক; যেনে ছেকেণ্ড, নিৰ্ধাৰণ কৰিব পৰা যায়। এই মানক সময় উচ্চস্তৰীয় পৰীক্ষা-নিৰীক্ষা অথবা দৈনন্দিন পৰিক্ৰমা-এই দুয়ো ক্ষেত্ৰতে প্ৰযোজ্য আৰু ব্যৱহাৰ্য হয়। "সময়" নামৰ কোনো ৰাশিৰ প্ৰকৃতপক্ষে অস্তিত্ব আছেনে-সেই প্ৰশ্ন সম্পৰ্কে সময়ৰ কাৰ্যকৰী সংজ্ঞা নিমাত। এই সংজ্ঞাই ওপৰত উল্লেখ কৰাৰ দৰে মাথোঁ বোৱতী আৰু মাপনযোগ্য সময়ৰ গণনাকহে অন্তৰ্ভুক্ত কৰে। স্থান-কাল নামৰ একক সাতত্যক(continuum)ৰ সমীক্ষণে স্থান আৰু কাল বা সময় সম্পৰ্কীয় বহুতো প্ৰশ্নৰ উদ্ৰেক ঘটায়। এই প্ৰশ্নসমূহৰ শিপা প্ৰাকৃতিক দৰ্শন অধ্য়য়নৰ আদিভাগৰ সমীক্ষক সকলৰ চিন্তাধাৰা আৰু কৰ্মত ৰোপিত হৈ আছে।

]]; গোলকীয় স্থানাংক পদ্ধতিত ব্যৱহাৰযোগ্য।

তথ্যসূত্ৰ

শ্ৰেণী:ধ্ৰুপদী বলবিজ্ঞান
শ্ৰেণী:সময়
শান্তি চন্দ্ৰশেখৰ

শান্তি চন্দ্ৰশেখৰ (ইংৰাজী: Shanthi Chandrasekar) হৈছে ভাৰতীয় মূলৰ এগৰাকী আমেৰিকান চিত্ৰশিল্পী। থাঞ্জাভুৰ চিত্ৰকলাৰ (Thanjavur painting) পৰম্পৰাগত শিল্পকলাৰ প্ৰশিক্ষণৰ লাভ কৰাৰ দ্বাৰা তেওঁৰ শিল্পকৰ্ম প্ৰবলভাৱে প্ৰভাৱ পৰিছে। তেওঁ বৰ্তমাৱ গ্ৰেটাৰ ৱাশ্বিংটন ডি. চি. অঞ্চলৰ মেৰিলেণ্ডত বাস কৰে। তেওঁৰ জন্ম হৈছিল ভাৰতৰ তামিলনাডুত।

শিক্ষা

শান্তি চন্দ্ৰশেখৰে ভাৰতৰ চেন্নাইৰ মহিলা খ্ৰীষ্টান কলেজত (Women’s Christian College) অধ্যয়ন কৰে আৰু তাৰ পিছত ভাৰতৰ চিদাম্বৰমৰ অন্নমলাই বিশ্ববিদ্যালয়ৰ (Annamalai University) পৰা মনোবিজ্ঞানত স্নাতকোত্তৰ ডিগ্ৰী লাভ কৰে। লাভ কৰাৰ লগতে ২০০৯, ২০১৩ আৰু ২০১৬ চনত “এম. ডি. মণ্টগোমেৰী কাউণ্টি”ৰ (Montgomery County, MD) “আৰ্টছ এণ্ড হিউমেনিটিজ কাউন্সিল”ৰ (Arts and Humanities Council) পৰা তিনিবাৰকৈ ব্যক্তিগত শিল্পীৰ অনুদান লাভ কৰিছে।

ৱাশ্বিংটন পোষ্টে লক্ষ্য কৰিছে যে তেওঁৰ কামে "সমান্তৰাল বিশ্বব্ৰহ্মাণ্ডৰ পৰা আৰম্ভ কৰি প্ৰযুক্তিগত উন্নতিলৈকে তেওঁৰ নিজৰ মগজুৱে সকলো অন্বেষণ কৰিবলৈ বয়নৰ এটা কেন্দ্ৰীয় বিষয়বস্তু ব্যৱহাৰ কৰে।" একেজন সমালোচকে ইয়াৰ পূৰ্বে ২০১৩ চনত ডিষ্ট্ৰিক্ট অৱ কলম্বিয়া আৰ্টছ চেণ্টাৰত তেওঁৰ একক অনুষ্ঠানৰ পৰ্যালোচনাত লক্ষ্য কৰিছিল যে "শিল্প, হস্তকলা, বিজ্ঞান আৰু ধৰ্ম হয়তো একেটা মৌলিক বস্তুৰ ভিন্ন প্ৰকাশ। হিন্দু ধৰ্ম, তাত্ত্বিক পদাৰ্থ বিজ্ঞান আৰু পৰিয়াল ইতিহাসৰ পৰা উদ্ভৱ হোৱা শান্তি চন্দ্ৰশেখৰৰ মাল্টিমিডিয়া কামত সেয়া দেখা পোৱা যায়।" শেহতীয়াকৈ ২০১৯ চনত ৱাশ্বিংটনৰ মেৰিলেণ্ডৰ কলেজ পাৰ্কৰ পদাৰ্থ বিজ্ঞানৰ চেণ্টাৰত অনুষ্ঠিত হোৱা এটা দলীয় অনুষ্ঠানত তেওঁৰ কামৰ পৰ্যালোচনাত কৰি দ্য আমেৰিকান পোষ্টে তেওঁৰ ভাস্কৰ্য্য “ৱৰ্মহ’ল”ক “কাপোৰখনক এটা সৰু সুৰংগলৈ নিক্ষেপ কৰি দুখন বৃত্তাকাৰ জালৰ সৈতে সংযোগ কৰা এই চিত্ৰ হৈছে অনুষ্ঠানটোত দেখা পোৱা বাস্তৱ জগতৰ চিত্ৰৰ আটাইতকৈ ওচৰৰ বস্তু” বুলি সমালোচনা কৰিছিল।

কোলাম প্ৰকল্প

২০২১ চনত চন্দ্ৰশেখৰে উপ-ৰাষ্ট্ৰপতি কমলা হেৰিছক সন্মান জনাই দক্ষিণ ভাৰতীয় পৰম্পৰাগত কোলাম সৃষ্টিৰ বাবে দেশজোৰা প্ৰকল্পৰ নেতৃত্ব দিয়ে। এই কোলামত আমেৰিকাৰ বিভিন্ন ঠাইৰ প্ৰায় ২০০০ লোকৰ অৱদান আছিল। প্ৰথমতে ইয়াক উদ্বোধনীৰ সময়ত কেপিটেলৰ ওচৰত প্ৰদৰ্শন কৰাৰ পৰিকল্পনা কৰা হৈছিল যদিও নিৰাপত্তাজনিত সমস্যাৰ বাবে ইয়াক ৰাষ্ট্ৰপতিৰ উদ্বোধনী সমিতিৰ ভাৰ্চুৱেল আদৰণি অনুষ্ঠানৰ অংশ হিচাপে ভাৰ্চুৱেলভাৱে প্ৰদৰ্শিত কৰা হৈছিল।

সংগ্ৰহ আৰু বঁটা

তেওঁৰ কৰ্মসমূহ ৱাশ্বিংটন ডি. চি. চহৰৰ স্থায়ী সংগ্ৰহালায়ত, আৰু মেৰিলেণ্ডৰ মণ্টগোমেৰী কাউণ্টৰ ৱৰ্কছ অন পেপাৰ সংগ্ৰহালায়ত সংৰক্ষিত কৰি থোৱা হৈছে। তেওঁক বিজ্ঞান অনুপ্ৰাণিত অংকন ধাৰাবাহিক নিৰ্মাণৰ বাবে মণ্টগোমাৰী কাউণ্টিৰ আৰ্টছ এণ্ড হিউমেনিটিজ কাউন্সিলৰ পৰা আৰ্টছ এণ্ড স্কোলাৰছ প্ৰজেক্ট গ্ৰাণ্টৰ ২০২০ বিত্তীয় বৰ্ষৰ বিজয়ী ঘোষণা কৰা হৈছে। সেই কামবোৰৰ কিছুমান এম. ডি.ৰ বেথেছডাৰ চাবাৰবান হাস্পতালৰ প্ৰাৰ্থনা কক্ষ আৰু ধ্যান কক্ষত স্থাপন কৰা হৈছে।

গ্ৰন্থ

চন্দ্ৰশেখৰে ২০১৬ চনত স্কিনাৰ হাউচ বুকছৰ পৰা ৰুথ কেছিংগাৰৰ কথা সাগৰ: অ'চেন অৱ ষ্ট'ৰীজ (Katha Sagar: Ocean of Stories) , শ্ৰী ৰামানুজন - এন ইলাষ্ট্ৰেটেড বায়'গ্ৰাফী (Sri Ramanujan - An Illustrated Biography) আৰু শেহতীয়াকে স্লাইম: হাউ এলগে ক্ৰিয়েটেড আছ, প্লেগ আছ, এণ্ড জাষ্ট মাইট চেভ আছ (Slime: How Algae Created Us, Plague Us, and Just Might Save Us) নামৰ গ্ৰন্থৰ চিত্ৰকল্প কৰিছে।

তথ্য সংগ্ৰহ

শ্ৰেণী:ভাৰতীয় নাৰী
শ্ৰেণী:ভাৰতীয় চিত্ৰশিল্পী
শ্ৰেণী:আমেৰিকা যুক্তৰাষ্ট্ৰৰ ব্যক্তি
উপাসনা সিং

উপাসনা সিং (ইংৰাজী: Upasana Singh; জন্ম ২৯ জুন ১৯৭৫) এগৰাকী ভাৰতীয় অভিনেত্ৰী যিয়ে হিন্দী, পঞ্জাবী আৰু ৰাজস্থানী ভাষাৰ চলচ্চিত্ৰত কাম কৰে।

সিং ১৯৯৭ চনৰ ছবি জুদাইত এগৰাকী বধিৰ আৰু মুকবধিৰ চৰিত্ৰত কৰা অভিনয়ৰ বাবে পৰিচিত। পৰৱৰ্তী সময়ত তেওঁ সোণ পৰী ধাৰাবাহিকত ক্ৰুৱেলা/কালীপৰী নামৰ এগৰাকী দুষ্ট পৰীৰ চৰিত্ৰত কৰা নেতিবাচক অভিনয়ৰ বাবে বিখ্যাত হৈ পৰে। দূৰদৰ্শনৰ দেশপ্ৰেমমূলক চিটকম ফিৰ ভি দিল হ্যায় হিন্দুস্তানী-ত গংগাৰ হাস্যৰসাত্মক চৰিত্ৰ আৰু জি টিভিৰ থ্ৰিলাৰ শ্ব’ তমন্না হাউচত কৰা অভিনয়ৰ বাবেও তেওঁ পৰিচিত। পিছলৈ তেওঁ প্ৰিয়দৰ্শন আৰু ডেভিদ ধাৱানৰ চলচ্চিত্ৰত নিয়মীয়া অভিনয় শিল্পী হিচাপে সৰু সৰু চৰিত্ৰত অভিনয় কৰিছিল।

তেওঁ টেলিভিছন অনুষ্ঠান কমেডী নাইটছ উইথ কপিলত "বুৱা" (পিতৃৰ ভগ্নী) চৰিত্ৰত অভিনয় কৰিছিল, যিয়ে তেওঁক ব্যাপক জনপ্ৰিয়তা আৰু সমালোচকৰ প্ৰশংসা আনি দিছিল। তেওঁ নিজৰ অন-স্ক্ৰীণ শৈলী আৰু পঞ্জাবী মিশ্ৰিত ধেমেলীয়া ইংৰাজী সংলাপ পৰিৱেশনৰ বাবে জনপ্ৰিয়। তেওঁ বহুতো বলীউড ছবিৰ লগতে পঞ্জাবী, ভোজপুৰী, ৰাজস্থানী আৰু গুজৰাটী চিনেমাৰ দৰে আঞ্চলিক চলচ্চিত্ৰতো কাম কৰিছে।

কৰ্মজীৱন

তেওঁ ১৯৮৮ চনৰ ছবি বাই চলি ছাছৰিয়েত অভিনয় কৰিছিল, যিখন ৰাজস্থানী চিনেমাৰ বাবে বিপ্লৱী হিচাপে বিবেচিত হৈছিল। তাৰ পিছৰেপৰা তেওঁ বহুতো আঞ্চলিক চলচ্চিত্ৰত অভিনয় কৰিছে আৰু পঞ্জাবী, গুজৰাটী আৰু হিন্দী চলচ্চিত্ৰ উদ্যোগৰ এগৰাকী চিনাকি মুখ হৈ পৰিছে। তেওঁ ডৰ, জৱানী জিন্দাবাদ, লোফাৰ, জুদাই, মেই প্ৰেম কী দিৱানী হুঁ, মুঝছে শাদী কৰোগী, আইতৰাজ, ওল্ড ইজ গ'ল্ড, মাই ফ্ৰেণ্ড গণেশ, গোলমাল ৰিটাৰ্নছ আৰু হাংগামাৰ দৰে ছবিত বহুতো সহযোগী চৰিত্ৰত অভিনয় কৰিছে।

সিং চলচ্চিত্ৰ আৰু টেলিভিছনৰ হাস্যৰসাত্মক চৰিত্ৰৰ বাবেও পৰিচিত আৰু তেওঁ ৰাজা কী আয়েগী বাৰাত, পৰী হুঁ মেই, মায়কা, য়ে মেৰী লাইফ হ্যায়, বাণী - ইশ্ক দা কালমা আৰু সোণপৰীৰ দৰে বহুতো জনপ্ৰিয় ধাৰাবাহিকত অভিনয় কৰিছে। সিঙে নাদানিয়াত তাৰাৱন্তী আৰু হিট টিভি শ্ব’ কমেডী নাইটছ উইথ কপিলত হতাশাগ্ৰস্ত "বুয়া" (পিতৃৰ ভগ্নী) হিচাপে অভিনয় কৰি ঘৰে ঘৰে চিনাকি হৈ পৰে, বিশেষকৈ তেওঁৰ ট্ৰেডমাৰ্ক সংলাপ "বিট্টু, কোন হ্যায় য়ে আদমী?" (বিট্টু, এই মানুহজন কোন?)ৰ বাবে। সিঙে মুঝছে শাদী কৰোগী আৰু গোলমাল ৰিটাৰ্নছৰ দৰে বলীউডৰ কমেডী চিনেমাটো অভিনয় কৰিছে। ২০১৫ চনত তেওঁ জুহি চাওলা, শাবানা আজমী আৰু গিৰীশ কাৰ্নাডৰ সৈতে চক এন ডাষ্টাৰত মঞ্জীতৰ চৰিত্ৰত অভিনয় কৰিছিল।

২০১৭ চনত সিঙে বৰুণ ধাৱান, জেকুলিন ফাৰ্নাণ্ডেজ আৰু তাপসী পান্নুৰ সৈতে জুডুৱা ২-ত এটা চৰিত্ৰ লাভ কৰে।

তেওঁ জনপ্ৰিয় পঞ্জাবী ছবি কেৰী অন জট্টাৰ চিকুৱেলৰ অংশ আছিল, যিখন ভাৰতৰ সৰ্বাধিক উপাৰ্জনকাৰী পঞ্জাবী ছবিসমূহৰ অন্যতম আছিল। এই ছবিখনত গিপ্পী গ্ৰেৱাল, সোনম বাজৱা আৰু যশৱিন্দৰ ভল্লায় অভিনয় কৰিছে। তেওঁ বৰ্তমান চাব টিভিৰ কমেডী ধাৰাবাহিক জিজাজী ছট পৰ হ্যায়ত পঞ্চমৰ মাক পঞ্চমী (বেবে)ৰ চৰিত্ৰত অভিনয় কৰি আছে। তেওঁ গেংছ অফ ফিল্মিস্তানৰ জৰিয়তে টেলিভিছনলৈ পুনৰ ঘূৰি আহে।

তথ্যসূত্ৰ

বাহ্যিক সংযোগ

শ্ৰেণী:ভাৰতীয় অভিনেত্ৰী
শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:হিন্দী টেলিভিছনৰ অভিনেত্ৰী
শ্ৰেণী:পঞ্জাবী চলচ্চিত্ৰৰ অভিনেত্ৰী
শ্ৰেণী:ভোজপুৰী চলচ্চিত্ৰৰ অভিনেত্ৰী
শ্ৰেণী:গুজৰাটী চলচ্চিত্ৰৰ অভিনেত্ৰী
শ্ৰেণী:ৰাজস্থানী চলচ্চিত্ৰৰ অভিনেত্ৰী
দুশাৰা বিজয়ন

দুশাৰা বিজয়ন (ইংৰাজী: Dushara Vijayan; জন্ম: ১৪ অক্টোবৰ ১৯৯৭) এগৰাকী ভাৰতীয় অভিনেত্ৰী যিয়ে মূলতঃ তামিল চলচ্চিত্ৰত কাম কৰে। তেওঁ বোধাই এৰি বুদ্ধি মাৰি (২০১৯) নামৰ তামিল ছবিখনৰ জৰিয়তে আত্মপ্ৰকাশ কৰিছিল আৰু সাৰপাট্টা পৰম্বৰাই (২০ ২০২১), নক্ষত্ৰম নগৰগিৰধু (২০২২), ৰায়ন (২০২৪) আৰু ভেট্টায়ান (২০২৪) ছবিত কৰা অভিনয়ৰ বাবে স্বীকৃতি লাভ কৰিছিল। ২০২২ চনৰ ছবি নক্ষত্ৰম নগৰগিৰধুত আগবঢ়োৱা অভিনয়ৰ বাবে ২০২৬ চনৰ জানুৱাৰ মাহত তেওঁ তামিলনাডু ৰাজ্যিক চলচ্চিত্ৰ বঁটাৰ শ্ৰেষ্ঠ অভিনেত্ৰীৰ (বিশেষ বঁটা) সন্মান লাভ কৰে।

কৰ্মজীৱন

দিণ্ডিগুলৰ স্থানীয় ডি এম কে কোষাধ্যক্ষ কে. বিজয়ৰ কন্যা হিচাপে জন্মগ্ৰহণ কৰা দুশাৰাই প্ৰথমতে অভিযান্ত্ৰিক ডিগ্ৰীৰ বাবে অধ্যয়ন কৰিছিল, কিন্তু পিছলৈ সেয়া আধাতে এৰি ফেশ্বন ডিজাইনৰ শিক্ষা গ্ৰহণ কৰে। তেওঁ নৱাগতসকলৰদ্বাৰা নিৰ্মিত ছবি বোধাই এৰি বুদ্ধি মাৰি (২০১৯) যোগে অভিনয়ত আত্মপ্ৰকাশ কৰে আৰু ইয়াৰ পিছত এটা কুকুৰৰ ওপৰত আধাৰিত ছবি অন্বুল্লা গিল্লী (২০২২) ত কাম কৰে।

দুশাৰাৰ কেৰিয়াৰৰ টাৰ্ণিং পইণ্ট আছিল ক্ৰীড়া ড্ৰামা সাৰপাট্টা পৰম্বৰাই (২০২১), য’ত তেওঁ ১৯৭০ চনৰ মাদ্ৰাজৰ এগৰাকী তেজস্বী মহিলাৰ চৰিত্ৰ ৰূপায়ণ কৰিছিল। পৰিচালক পা. ৰঞ্জিতে টুইটাৰত তেওঁৰ এখন ফটো দেখি বিছ মিনিটৰ এটা অডিশ্যনৰ বাবে মাতিছিল আৰু তাৰ পিছতেই তেওঁক এই ছবিৰ বাবে নিৰ্বাচিত কৰা হৈছিল। প্ৰথম অৱস্থাত নিশ্চিত নহ’লেও ৰঞ্জিতে পিছলৈ তেওঁক সেই চৰিত্ৰটোৰ বাবে বাছনি কৰে। ছবিখনৰ প্ৰস্তুতিৰ বাবে তেওঁ উত্তৰ চেন্নাইৰ কথিত ভাষা শিকিছিল আৰু চৰিত্ৰটোৰ বিশেষ আচৰণসমূহ আয়ত্ত কৰিছিল। ছবিখনে ইতিবাচক সঁহাৰি লাভ কৰাৰ লগতে দুশাৰাৰ অভিনয়কো ভূয়সী প্ৰশংসা কৰা হয়।

পৰৱৰ্তী সময়ত দুশাৰাক পা. ৰঞ্জিতৰ ৰোমাণ্টিক ড্ৰামা নক্ষত্ৰম নগৰগিৰধু (২০২২) আৰু অৰ্জুন দাসৰ বিপৰীতে বসন্তবালানৰ থ্ৰিলাৰ ছবি অনীতি (২০২৩) ত দেখা গৈছিল। ২০২৪ চনত তেওঁ ধনুশৰ এক্সন ড্ৰামা ৰায়নত অভিনয় কৰে আৰু ইয়াৰ বাবে সমালোচকৰ প্ৰশংসা বুটলিবলৈ সক্ষম হয়। দুশাৰা বিজয়নে ভেট্টায়ান (২০২৪) ছবিত ৰজনীকান্তৰ সৈতে চৰণ্যা নামৰ এগৰাকী শিক্ষয়িত্ৰীৰ চৰিত্ৰত অভিনয় কৰিছে। ২০২৫ চনৰ ছবি বীৰা ধীৰা শূৰন: পাৰ্ট ২ ত তেওঁ বিক্ৰমৰ পত্নীৰ চৰিত্ৰত অভিনয় কৰিছে।

তথ্যসূত্ৰ

বাহ্যিক সংযোগ

শ্ৰেণী:ভাৰতীয় অভিনেত্ৰী
শ্ৰেণী:তামিল চলচ্চিত্ৰৰ অভিনেত্ৰী
মীড়

হিন্দুস্তানী শাস্ত্ৰীয় সংগীতত, মীণ্ড (হিন্দী: , ) এটা নোটৰপৰা আন এটা নোটলৈ গ্লাইড বা পিছলি যোৱাক বুজায়। ই এটা অত্যাৱশ্যকীয় পৰিৱেশন পদ্ধতি, আৰু ইয়াক প্ৰায়ে কণ্ঠ আৰু বাদ্য সংগীতত ব্যৱহাৰ কৰা হয়। বীণা, চেতাৰ, সাৰংগী আৰু অন্যান্য তাঁৰৰ বাদ্যযন্ত্ৰত, ইয়াক সাধাৰণতে তাঁৰবোৰক ফ্ৰেটৰ ওপৰত ঠেলি দিয়াৰদ্বাৰা কৰা হয় যাতে তাৰ কাৰ্যকৰী দৈৰ্ঘ্য আৰু টান সলনি হয়; তুলনা কৰক পৰ্টামেণ্টো আৰু ফিংগাৰ ভাইব্ৰেটো। এইটো বাঁহীৰ দৰে বায়ু বাদ্যযন্ত্ৰতো কৰিব পাৰি, আঙুলিৰে ফুটাবোৰ এনেদৰে ঢাকি যাতে পৃথক সুৰৰ মাজৰ পৰিৱৰ্তন অদৃশ্য হয়। ইয়াক এটাপ্ৰকাৰৰ সংগীতৰ অলংকাৰ বা সজ্জা হিচাপে গণ্য কৰা হয়।

মীণ্ড যিকোনো শাস্ত্ৰীয় পৰিৱেশনৰ এটা গুৰুত্বপূৰ্ণ অংশ; কিন্তু, সংগীতৰ সমাৰোহত প্ৰায়ে ব্যৱহৃত হাৰমনিয়াম বা সন্তুৰত এই কৌশল সম্ভৱ নহয়। এই কাৰণে, খেয়াল গোৱা পৰম্পৰাগত শিল্পীসকলে সাৰংগীৰ দৰে এনে যন্ত্ৰৰ সংগত পছন্দ কৰে যিয়ে মীণ্ড পৰিৱেশন কৰিব পাৰে।

উল্লেখ

Category:আৰ্টিকুলেশ্যন (সংগীত)
Category:সজ্জা
Category:হিন্দুস্তানী সংগীতৰ পৰিভাষা